OcÚ/630/2011-3646
Zmluva o dielo číslo: 2011/FB/01/006
uzatvorená podľa ust. § 536 obch. zák. medzi nasledujúcimi zmluvnými stranami na predmet zákazky:

„ Revitalizácia námestia Sv. Michala Jaslovské Bohunice I. etapa“
––––––––––––––––––––––––––––––––––––––––––––––––––––––––––––– 

I. Zmluvné strany

1. O b j e d n á v a t e ľ:

    Názov:                                           Obec Jaslovské Bohunice                 
    Adresa:                                          Obecný úrad
                                                           Námestie sv. Michala 36/10A, 919 30 Jaslovské Bohunice
                                                    
    Štatutárny zástupca:                      Božena Krajčovičová, starostka obce                                                                                   
     IČO:                                              00312614  
     DIČ:                                               2021133796                                                                
     Bankové spojenie:                         DEXIA banka Slovensko a.s. Trnava             
     Číslo účtu:                                     1115831001/5600      
                       
                                                   (ďalej len „objednávateľ“)
	 
2. Z h o t o v i t e ľ :		      STRABAG s.r.o.
		
	   so sídlom:			      Mlynské Nivy 61/A, 825 18 Bratislava, Slovenská Republika
	   zastúpená:			      Ing. Vlastislav Šlajs, konateľ
						      Viera Nádaská, prokurista
    IČO :				      17 317 282
	   IČ DPH :			      SK2020316298
    DIČ :				      2020316298
    Obchodný register: Bratislava I.,  Odd.: Sro, Vložka č.991/B
    Bankové spojenie:		      UniCredit Bank Slovakia a.s.
    Číslo účtu:			      1423110003/1111

    vo veciach zmluvných oprávnený ku konaniu: 
                                                         Ing. Ján Leškovský, riaditeľ oblasti západ, č.t.: 0910771414     
                                                         Sabo Pavol, vedúci OTÚ oblasti západ, č.t.: 0910 709 739

(ďalej len „zhotoviteľ“)

II. Predmet obstarávania

2.1	Predmet obstarávania ( dielo ): 

   „Revitalizácia námestia Sv. Michala Jaslovské Bohunice I. etapa“

2.2	Zhotoviteľ sa zaväzuje zhotoviť pre objednávateľa horeuvedené dielo podľa podmienok dohodnutých 
         v tejto zmluve. Objednávateľ sa zaväzuje dielo prevziať a zaplatiť zhotoviteľovi cenu podľa čl. 4 tejto  
         zmluvy.

III. Podklady

3.1	Záväznými podkladmi k vykonaniu diela sú:

-	táto zmluva,
-	cenová ponuka zhotoviteľa zo dňa   21.03.2011
-	projektová dokumentácia diela

Uvedené zmluvné podklady platia v prípade rozporov v uvedenom poradí a ich dostatočná znalosť je touto zmluvou potvrdená.

IV. Cena diela

4.1 	Dohodnutá cena diela, vyplývajúca zo stanovených jednotkových cien, ktorú zaplatí objednávateľ zhotoviteľovi za prevedenie diela, je cenou zmluvnou, s pevnými jednotkami, stanovenými v závislosti na technickej špecifikácii a predstavujú:
						
		Ponuková cena celkom bez DPH		           370 214,49 EUR	 
	DPH 20 %	                                                                 74 042,90 EUR     	 			   
	      ____________________________________________________________
		Celková cena diela s DPH	                                     444 257,39 EUR                           
			
4.2 	Zvýšenie objemu prác položiek ponuky bude zapísané v stavebnom denníku, práce navyše nad rámec ponuky budú rovnako zapísané do stavebného denníka spolu so vzájomne prerokovanou cenou.

	V. Miesto a termín plnenia

5.1	Miesto poskytnutia práce: Obec Jaslovské Bohunice
       Trvanie zmluvy na zhotovenie predmetu zákazky alebo lehota ukončenia dodania predmetu zákazky:   
       10 mesiacov od uzatvorenia zmluvy.					 
       Objednávateľ sa zaväzuje vyzvať zhotoviteľa na nástup prác v termíne 3 dni pred ich zahájením.

5.2	Pri nevhodných klimatických podmienkach (trvalý dážď, sneženie, mráz, teploty vzduchu nevyhovujúce STN 73 6121 pri pokládke asfaltových zmesí) bude termín dokončenia posunutý o vynútenú dobu prestojov, odsúhlasenou v stavebnom denníku.

5.3	Objednávateľ zabezpečí koordináciu prípadných súvisiacich prác tretích subjektov, aby neobmedzili priebeh prác zhotoviteľa. V opačnom prípade uhradí objednávateľ zhotoviteľovi náklady vzniknuté prestojom strojov a zamestnancov. Po dobu realizovania prác vylúči objednávateľ akúkoľvek prevádzku v mieste vykonávania prác. Za prípadné škody v dôsledku nesplnenia tejto povinnosti nenesie zhotoviteľ zodpovednosť.

5.4	V prípade presunu začatia diela z viny objednávateľa bude posunutý o rovnaký časový úsek aj termín dokončenia diela.

VI. Odovzdanie a prevzatie diela

6.1	Dielo bude zhotoviteľom odovzdané a objednávateľom prevzaté i v prípade, že v zápise o odovzdaní a prevzatí budú uvedené vady a nedorobky, ktoré samy o sebe ani v spojení s inými nebránia plynulej  a bezpečnej prevádzke. Tieto zjavné vady a nedorobky musia byť uvedené v zápise o odovzdaní a prevzatí diela s určením spôsobu a termínu ich odstránenia.

VII. Záručná doba

7.1	Záručná doba na stavebné práce:  60 mesiacov.

VIII. Platobné podmienky

8.1	Objednávateľ zaplatí zhotoviteľovi cenu diela na základe faktúry, ktorá sa bude vystavovať maximalne raz mesačne.
Faktúra bude obsahovať:

a)	označenie „mesačná faktúra, daňový a účtovný doklad“ a jej číslo,
b)	názov a adresu sídla objednávateľa a zhotoviteľa, IČO/DIČ a adresu, na ktorú má byť faktúra zaslaná,
c)	číslo zmluvy a označenie časti diela,
d)	označenie banky a číslo účtu, na ktorý sa má platiť,
e)	deň vystavenia a odoslania faktúry a lehotu jej splatnosti,
f)	výšku fakturovanej čiastky,

g)	objednávateľom potvrdený súpis vykonaných prác,
h)	náležitosti pre účely daňového dokladu na daň z pridanej hodnoty, najmä dátum zdaniteľného plnenia,

i)	pečiatku a podpis vystavovateľa,
j)	atesty a certifikáty zabudovaných materiálov platných v SR a potvrdené zápisy o čiastkových skúškach.
  
8.2  Fakturácia sa vykoná v rozsahu skutočne vykonaných  výmer s jednotkovými cenami.

8.3	Splatnosť faktúry bola dohodnutá na  90 dní po doručení objednávateľovi.

IX. Majetkové sankcie – zmluvné pokuty

9.1	Neplnenie záväzkov oboch zmluvných strán podlieha nasledujúcim dohodnutým majetkovým sankciám:

a) Úrok z omeškania s úhradou oprávnene vystavených splátok a faktúr predstavuje 0,05 % z faktúrovanej čiastky za každý deň omeškania po lehote splatnosti, ktorý zaplatí objednávateľ zhotoviteľovi. 

b) Za každý započatý deň omeškania s termínom skončenia diela v termíne podľa zmluvy zaplatí zhotoviteľ objednávateľovi zmluvnú pokutu vo výške 0,05 % z ceny za dielo za každý deň omeškania. Rovnaká zmluvná pokuta platí i pre omeškanie zhotoviteľa s odstránením vád a nedorobkov podľa bodu 6.1.

X. Ostatné ustanovenia

10.1	Pred začatím prác predá objednávateľ zhotoviteľovi písomne stavenisko prosté všetkých právnych i faktických závad a zoznámi ho so špecifickými miestnymi podmienkami.
10.2  Zhotoviteľ je povinný strpieť výkon kontroly/auditu/overovania súvisiaceho s realizovanými stavebnými prácami kedykoľvek počas platnosti a účinnosti Zmluvy o nenávratný finančný príspevok (NFP), a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu/overovania na mieste sú najmä:
          a) poskytovateľ NFP a ním poverené osoby,
          b) najvyšší kontrolný úrad SR, príslušná Spáva finančnej kontroly, Certifikačný orgán a nimi poverené  
              osoby,
          c) orgán auditu, jeho spolupracujúce orgány a nimi poverené osoby,
          d) splnomocnení zástupcovia Európskej Komisie a Európskeho dvora audítorov,
          e) osoby prizvané orgánmi uvedenými  v písm. a) až d) v súlade s príslušnými právnymi predpismi 
              SR a ES

XI. Záverečné ustanovenia

11.1 Obe strany sa zaväzujú svojím podpisom, že sa zoznámili s celým obsahom tejto zmluvy a súhlasia s ňou.

11.2 Zmeny a doplnky tejto zmluvy sú možné iba za predpokladu písomnej dohody a obojstranného podpisu.

11.3 Táto zmluva o dielo je podpísaná v 4 vyhotoveniach, 2 vyhotovenia obdrží objednávateľ a 
2 zhotoviteľ.

11.4  Súčasťou zmluvy o dielo je cenová ponuka zhotoviteľa zo dňa 21.03.2011 (príloha č. 1).  

11.5  V prípade zmeny obchodného mena, adresy, sídla, alebo čísla účtu v peňažných ústavoch, každá zo zmluvných strán je povinná oznámiť túto skutočnosť bezodkladne druhej zmluvnej strane.

11.6	Táto zmluva nadobúda platnosť dňom jej podpisu obomi zmluvnými stranami a účinnosť v deň 
         nasledujúci po dni zverejnenia na internetovej stránke objednávateľa (obce).  

11.7 Vo všetkých prípadoch, ktoré neriešia ustanovenia obsiahnuté v tejto zmluve, platia príslušné ustanovenia Obchodného a Občianskeho zákonníka.

Zmluvu overil : Sabo Pavol, vedúci OTÚ oblasti západ

V Bratislave dňa,  16. 8. 2011                     		  V Jaslovských Bohuniciach, dňa :

Zhotoviteľ:						 	Objednávateľ:

       Ing. Ján Leškovský                                                              Božena Krajčovičová
     riaditeľ oblasti západ                                                                 starostka obce

                Pavol Sabo
vedúci OTÚ oblasti západ